Id-Direttur Ġenerali tal-Kumpanija privata tar-Radju u Televizjoni ta’ Liechtenstein, is-Sur Peter Kolbel, għamel żjara uffiċċjali fil-Creativity Hub tal-PBS u ltaqa’ wkoll mal-Bord tad-Diretturi. Huwa ddawwar mal-facilitajiet mill-Kap Ezekuttiv, Is-Sur Anton Attard u ddeskrivahom bħala impressjonanti u li jlaħħquha mal-aqwa stazzjonijiet Ewropej. L-għan ewlieni taż-żjara kien sabiex jinħolqu opportunijiet bejn iż-żewg stazzjonijiet sabiex ġurnalisti mill-PBS jattendu għall-taħriġ ta’ ‘Video Journalists’ u fl-istess waqt, Sales Team mill-Istazzjon ta’ Leichteinsten jiġi Malta halli jingħata taħriġ mil-PBS, fuq linja aktar kummerċjali. Dawn il-kuntatti nternazzjonali ser ikunu qed jsaħħu l-impenn tal-Istazzjon Nazzjonali, sabiex jibqa’ dejjem fuq quddiem, f’dik li hija linja teknika u kif ukoll fl-istrateġija kummerċjali. Ir-Radju Televizjoni ta’ Liechenstein jinsab fiċ-ċentru tal-Ewropa, ixandar bil-Ġermaniż u jilħaq udjenzi wkoll fl-Awstrija u fl-Isvizzera. L-ewwel kuntatti inbdew mill-istess Kolbel u c-Chairman tal-PBS Dr Tonio Portughese fil-Prix Italia organizzata mir-RAI f’Torino, l-Italja. Liechenstein huwa stat sovran fil-qalba tal-Ewropa, għalkemm stat żgħir b’popolazzjoni ta’ madwar 30 elf ruħ, għandu ekonomija fost l-aktar sinjuri fid-dinja u jitmexxa b’efficjenza kbira.